2003/58/EY: Komission päätös, tehty 24 päivänä tammikuuta 2003, päätöksen 95/340/EY muuttamisesta Alankomaiden Antillien sisällyttämisen osalta väliaikaiseen luetteloon kolmansista maista, joista jäsenvaltiot sallivat maidon ja maitopohjaisten tuotteiden tuonnin (ETA:n kannalta merkityksellinen teksti) (tiedoksiannettu numerolla K(2003) 323)



Virallinen lehti nro L 023 , 28/01/2003 s. 0026 - 0027



Komission päätös, tehty 24 päivänä tammikuuta 2003, päätöksen 95/340/EY muuttamisesta Alankomaiden Antillien sisällyttämisen osalta väliaikaiseen luetteloon kolmansista maista, joista jäsenvaltiot sallivat maidon ja maitopohjaisten tuotteiden tuonnin (tiedoksiannettu numerolla K(2003) 323) (ETA:n kannalta merkityksellinen teksti) (2003/58/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetun neuvoston direktiivin 92/46/ETY(1), sellaisena kuin se on viimeksi muutettuna direktiivillä 96/23/EY(2), ja erityisesti sen 23 artiklan 3 kohdan, sekä katsoo seuraavaa: (1) Komission päätöksessä 95/340/EY(3), sellaisena kuin se on viimeksi muutettuna päätöksellä 2001/743/EY(4), vahvistetaan väliaikainen luettelo kolmansista maista, joista jäsenvaltiot sallivat maidon ja maitotuotteiden tuonnin. (2) Alankomaiden Antillit on hakenut maidon ja maitotuotteiden tuontilupaa yhteisöön. (3) Toimitettujen tietojen ja takeiden arviointi on myönteinen, ja arvioinnissa on otettu huomioon se, että Alankomaiden Antilleilla sijaitsevien hyväksyttyjen laitosten lopullisten maitotuotteiden jalostuksessa käyttämä raakamaito, lämpökäsitelty maito ja maitotuotteet ovat peräisin ainoastaan sellaisissa kolmansissa maissa sijaitsevista laitoksista, joiden maidon ja maitotuotteiden tuonti yhteisöön tai jäsenvaltioihin on sallittua, ja kyseisten tuotteiden mukana on terveystodistuksen malleista keräilykeskukseen tai vakiointikeskukseen tai käsittely- tai jalostuslaitokseen tarkoitetun kolmansista maista lähtöisin olevan ja ihmisravinnoksi tarkoitetun lämpökäsitellyn maidon, maitopohjaisten tuotteiden ja raakamaidon tuonnissa 27 päivänä heinäkuuta 1995 tehdyn komission päätöksen 95/343/EY(5), sellaisena kuin se on viimeksi muutettuna päätöksellä 97/115/EY(6), mukainen todistus. (4) Päätös 95/340/EY olisi näin ollen muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 95/340/EY liite tämän päätöksen liitteen mukaisesti. 2 artikla Tätä päätöstä sovelletaan 31 päivästä tammikuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 2003. Komission puolesta David Byrne Komission jäsen (1) EYVL L 268, 14.9.1992, s. 1. (2) EYVL L 125, 23.5.1996, s. 10. (3) EYVL L 200, 24.8.1995, s. 38. (4) EYVL L 278, 23.10.2001, s. 32. (5) EYVL L 200, 24.8.1995, s. 52. (6) EYVL L 42, 13.2.1997, s. 16. LIITE Lisätään liitteeseen seuraava rivi ISO-koodin aakkosjärjestyksen mukaan: ">TAULUKON PAIKKA>"